
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 123
                                                                din 30 mai 2023
pentru modificarea art. 2 și art. 3 din Hotărârea Consiliului Local Sighișoara nr. 278 din 27 octombrie

2022 privind aprobarea depunerii proiectului: „Construirea de insule ecologice digitalizate în
Municipiul Sighișoara, județul Mureș” și aprobarea semnării Actului Adițional nr. 1 la Contractul de

finanțare nr. C3I1B0122000157


Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 17.537/11.05.2023 și la Consiliul Local Sighișoara cu nr. 18.861/23.05.2023, de referatul de aprobare, înregistrat cu nr. 17.536/11.05.2023, al Primarului municipiului, în calitate de inițiator, calitate conferită de prevederile art. 136 alin. (1), coroborat cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

  Având în vedere prevederile Hotărârii Consiliului Local Sighișoara nr. 278 din 27 octombrie 2022 privind aprobarea depunerii proiectului: „Construirea de insule ecologice digitalizate în Municipiul Sighișoara, județul Mureș”, așa cum a fost modificată ulterior;

Având în vedere prevederile Legii nr. 273/2006 privind finanţele publice locale, cu modificările şi completările ulterioare, prevederile Legii nr. 98/2016 privind achiziţiile publice, cu modificările și completările ulterioare, precum şi prevederile Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările și completările ulterioare;


Ținând cont de Anexa la Ordinul ministrului mediului, apelor și pădurilor nr. 2.366/2022 pentru aprobarea Ghidului specific privind regulile şi condiţiile aplicabile finanţării din fondurile europene aferente Planului naţional de redresare şi rezilienţă în cadrul apelului de proiecte PNRR/2022/C3/S/I.1.B, pentru subinvestiţia I1.B. „Construirea de insule ecologice digitalizate”, investiţia I1. „Dezvoltarea, modernizarea şi completarea sistemelor de management integrat al deşeurilor municipale la nivel de judeţ sau la nivel de oraşe/comune”, componenta 3. Managementul deşeurilor, publicată în Monitorul Oficial nr. 901 bis din 13 septembrie 2022;


Având în vedere necesitatea accelerării procesului de extindere și modernizare a sistemelor de gestionare a deșeurilor în municipiul Sighișoara, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară, de oportunitatea accesării finanțării și de potențialul economic al investiției ce va deservi un număr de minimum 200 locuitori bloc./insulă ecologică digitalizată;


Ținând cont de disponibilitatea locațiilor având caracteristicile solicitate în Ghidul specific privind regulile și condițiile de accesare a fondurilor europene aferente Planului național de redresare și reziliență în cadrul apelului de proiecte PNRR/2022/C3/S/I.1.B, pentru subinvestiția I1.B. ”Construirea de insule ecologice digitalizate”, sens în care Municipiul Sighișoara a accesat acest program pentru construirea de insule ecologice digitalizate supraterane de tip I;


Având în vedere că activitățile din proiect cuprind investiții privind înființarea unui număr de 43 insule ecologice digitalizate de tip I (containere supraterane de 1,1 mc) ce vor deservi asociațiile de proprietari/locatari din Municipiul Sighișoara, județul Mureș;


Luând în considerare prevederile Ghidului Specific – Condiții de accesare a fondurilor europene aferente PNRR în cadrul apelului de proiecte PNRR/2022/C3/S/I.1.B, capitolul 3.2 Eligibilitatea cheltuielilor;

Văzând prevederile art. 3 din Contractul de finanțare cu nr. C3I1B0122000157, încheiat între Ministerul Mediului, Apelor și Pădurilor și U.A.T. Municipiul Sighișoara, județul Mureș pentru proiectul: ”Construirea de insule ecologice digitalizate în Municipiul Sighișoara, județul Mureș”, finanțat prin Planul Național de Redresare și Reziliență, în cadrul apelului de proiecte PNRR/2022/C3/S/I.1.B;

Luând în considerarea adresa înregistrată la Municipiul Sighișoara cu nr. 17.398/11.05.2023, prin care Ministerul Mediului, Apelor și Pădurilor, transmite spre semnare Actul adițional de modificare a bugetului proiectului, privind majorarea costului unitar estimat pentru insulele de tip I, cuprinse în Contractul de  finanțare cu nr. C3I1B0122000157, semnat în cadrul apelului de proiecte PNRR/2022/C3/S/I.1.B;

Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 17.538/11.05.2023, prin care se propune modificarea art. 2 și art. 3 din Hotărârea Consiliului Local Sighișoara nr. 278 din 27 octombrie 2022 privind aprobarea depunerii proiectului: „Construirea de insule ecologice digitalizate în Municipiul Sighișoara, județul Mureș” și aprobarea semnării Actului Adițional nr. 1 la Contractul de finanțare nr. C3I1B0122000157;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 129 alin. (1), alin. (2) lit. ”b”, alin. (4) lit. ”d” și lit. ”f”, alin. (7) lit. ”i” și alin. (14), art. 139 alin. (1) și alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

   H O T Ă R Ă Ș T E:


Art. I. Se aprobă modificarea art. 2 din Hotărârea Consiliului Local Sighișoara nr. 278 din 27.10.2022 privind aprobarea depunerii proiectului: ”Construirea de insule ecologice digitalizate în Municipiul Sighișoara, județul Mureș”, după cum urmează:


”Art. 2. Se aprobă valoarea maximă eligibilă a proiectului: „Construirea de insule ecologice digitalizate în Municipiul Sighișoara, județul Mureș”, ce face obiectul Contractului de finanțare cu nr. C3I1B0122000157, semnat în cadrul apelului de proiecte PNRR/2022/C3/S/I.1.B, în cuantum de 2.961.539,00 lei, echivalentul a 602.000,00 euro, la care se adaugă T.V.A. aferent cheltuielilor eligibile în valoare de 562.692,41 lei”.


Art. II. Se aprobă modificarea art. 3 din Hotărârea Consiliului Local Sighișoara nr. 278 din 27.10.2022 privind aprobarea depunerii proiectului: ”Construirea de insule ecologice digitalizate în Municipiul Sighișoara, județul Mureș”, după cum urmează:


”Art. 3. Se aprobă cofinanțarea proiectului, respectiv finanțarea cheltuielilor neeligibile care asigură implementarea proiectului, de la bugetul local al Municipiului Sighișoara, în cuantum de 1% din valoarea cheltuielilor eligibile (35.242,31 lei), destinate campaniilor publicitare”.

Art. III. Date fiind prevederile art. I din prezenta hotărâre, se va proceda la încheierea și semnarea actul adițional nr. 1 la Contractul de finanțare cu nr. C3I1B0122000157, încheiat între Ministerul Mediului, Apelor și Pădurilor și U.A.T. Municipiul Sighișoara, județul Mureș pentru proiectul: ”Construirea de Insule Ecologice Digitalizate în Municipiul Sighișoara, Județul Mureș”, potrivit anexei nr. 1 la prezenta hotărâre.


Art. IV. Se împuternicește Primarul Municipiului Sighișoara, cu semnarea actului adițional nr. 1 la Contractul de finanțare cu nr. C3I1B0122000157 pentru proiectul: ”Construirea de Insule Ecologice Digitalizate în Municipiul Sighișoara, Județul Mureș”, menționat la art. III din prezenta hotărâre.


Art. V. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Achiziții, Investiții, Fonduri Europene, Serviciul Monitorizare Servicii de Utilități Publice, Guvernanță Corporativă și Transport Public Local și Biroul Buget, Contabilitate, Salarizare – Direcția Economică din cadrul Municipiului Sighișoara.


Art. VI. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro 

PREŞEDINTE DE ŞEDINŢĂ,

  

           Stupariu Călin              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Achiziții, Investiții, Fonduri Europene;
  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex. Biroul Buget, Contabilitate, Salarizare – Direcţia Economică.

11 ex.  
B.A.

	…./…./….
	

	Hotărârea devine obligatorie sau produce efecte juridice, după caz
	…./…./….
	


